**Andijon uyezdi** — Turkiston general-gubernatorligi, Fargʻona viloyatining maʼmuriy-hududiy birligi. Maʼmuriy markazi — Andijon shahri.

Geografiyasi
------------

Uyezd Fargʻona viloyatining shimoliy-sharqiy qismida joylashgan boʻlib, Semirechensk va Sirdaryo viloyatlari bilan chegaradosh boʻlgan. Maydoni 13 333,2 kv. verst. Yer yuzasi togʻli boʻlib, baland Fargʻona tizma tizmalaridan tashkil topgan. Sunʼiy sugʻorish sharoitidagi vodiylar dehqonchilik uchun qulay boʻlgan, togʻ tizmalarining yon bagʻirlarida keng yaylovlari boʻlgan.

Tarixi
------

uyezd 1876-yilda Qoʻqon xonligining Rossiya imperiyasiga qoʻshib olinib, Fargʻona viloyati tashkil etilgandan soʻng tashkil topgan. uyezdning ilk rahbari Smirnov boʻlgan (boshqa manbalarda Semyonov). Arxiv manbalarning birida Andijon uyezdi boshligʻi podpolkovnik Koshiyevskiy boʻlgani, 1866-yil 8-avgustdan praporshik lavozimida harbiy qismda xizmat qilgani, 1876-yil 6-martdan Andijon uyezd boshligʻining katta yordamchisi boʻlib xizmat qilgani, oʻzbek tilini yaxshi bilgani, mahalliy tilda erkin yozishni bilgani qayd etilgan. 1876-yildan 1917-yil oktyabr toʻntarishiga qadar butun Andijon uyezdi aholisi, hududi uyezd boshligʻi tomonidan cheklanmagan huquq vakolatlar orqali boshqarilgan. uyezd boshligʻi bevosita Fargʻona oblast harbiy gubernatoriga boʻysungan.

Maʼmuriy boʻlinishi
-------------------

Uyezd yer oʻlchovchisi V.Kolodovkinning 1890-yili tuzgan („Karta Andijanskogo uyezda Ferganskoy oblasti") xaritasida Andijon uyezdi tarkibiga 22 volost boʻlgan.

Volostlar| Volostlar | Asl nomi | Hozirgi hududi |
| --- | --- | --- |
| Baliqchi |  | Oʻzbekiston bayrogʻi Oʻzbekiston , Andijon viloyati |
| Norin |  | Oʻzbekiston bayrogʻi Oʻzbekiston , Namangan viloyati |
| Xaqulobod |  | Oʻzbekiston bayrogʻi Oʻzbekiston , Namangan viloyati |
| Izboskan |  | Oʻzbekiston bayrogʻi Oʻzbekiston , Andijon viloyati |
| Oltinkoʻl |  | Oʻzbekiston bayrogʻi Oʻzbekiston , Andijon viloyati |
| Xakan |  | Oʻzbekiston bayrogʻi Oʻzbekiston  |
| Yorboshi |  | Oʻzbekiston bayrogʻi Oʻzbekiston  |
| Magir |  |  |
| Novkent |  | Qirgʻiziston bayrogʻi Qirgʻiziston  |
| Qoʻqonqishloq |  | Oʻzbekiston bayrogʻi Oʻzbekiston  |
| Bozorqoʻrgʻon |  | Qirgʻiziston bayrogʻi Qirgʻiziston  |
| Oyim |  | Oʻzbekiston bayrogʻi Oʻzbekiston , Andijon viloyati |
| Qoʻrgʻontepa |  | Oʻzbekiston bayrogʻi Oʻzbekiston , Andijon viloyati |
| Qorasuv |  | Qirgʻiziston bayrogʻi Qirgʻiziston  Oʻsh viloyati,
Oʻzbekiston bayrogʻi Oʻzbekiston  Andijon viloyati |
| Koʻgart |  | Qirgʻiziston bayrogʻi Qirgʻiziston  |
| Jalaquduq |  | Oʻzbekiston bayrogʻi Oʻzbekiston , Andijon viloyati |
| Maylisoy |  | Qirgʻiziston bayrogʻi Qirgʻiziston  |
| Mosi |  | Qirgʻiziston bayrogʻi Qirgʻiziston  |
| Kenkolqoragir |  |  |
| Qorakoʻlsarisuy |  |  |
| Jalolobod |  | Qirgʻiziston bayrogʻi Qirgʻiziston  |
| Chankent |  | Qirgʻiziston bayrogʻi Qirgʻiziston  |

Aholisi
-------

1900-yilda uyezdda 351 187 kishi istiqomat qilgan. Aholisi sartlar, qipchoqlar, qirgʻizlar va oz sonli ruslardan iborat boʻlgan.

Manbalar
--------

1. ↑  Shamsutdinov, R; Ishoqov, A*. Andijon Tarihidan lavhalar*. Andijon: «Sharq» nashriyoti, 2013.
2. ↑  *Энциклопедический словарь* „Андижанский уезд". Qaraldi: 11-noyabr 2022-yil.

[*sayt ishlamaydi*]